Rikunarita-ORG/Wikinium huggingface dataset:
# البانیہ

|  |
| --- |
|  **جمہوریہ البانیہ**  |
|
 |
| **رقبہ**: | 28,748 مربع کلومیٹر |
| **آبادی**: | 25 لکھ |
| **زبان** : | البانوی زبان |
| **دارالحکومت** : | تیرانا |
| **مذہب** : | اسلام، عیسائیت، یہودیت |

البانیا جیندا پورا ناں 'جمہوریہ البانیا' (البانوی ریپبلیکا شقپیریسے 'Republika e Shqipërisë') ہے۔ اے جنوب مشرقی یورپ دا ہک مسلم اکثریتی ملک ہے جیندے شمال مغرب وچ مونٹی نیگرو، شمال مشرق اچ کوسووو، مشرق اچ شمالی مقدونیہ تے جنوب اچ یونان واقع ہن۔ ایندے مغرب اچ بحیرہ ایڈریاٹک تے جنوب مغرب اچ بحیرہ ایونی (البانوی:Deti Jon) واقع ہن۔ البانیہ دا رقبہ 28,748 مربع کلومیٹر (11,100 مربع میل) تے آبادی 25 لکھ دے لڳ بھڳ ہے۔ مسلماناں دی تعداد تقریباً 17 لکھ ہے جیہڑے آبادی دا 70 فیصد ہے۔ مگر ایہ یورپ دا واحد ملک ہے جتھاں اشتراکیت قائم ہے تے ناں دی جمہوریت ہے تے یورپی اقوام کوں اتھوں اشتراکیت کوں ختم کرݨ اچ کوئی دلچسپی نی۔ البانیا یورپی اتحاد دا رکن بݨݨ دا امیدوار ہے مگر ترکی دی طرح حالی تک اینکوں کوئی کامیابی نی تھئی۔ بجرم بیگاج البانیہ دے موجودہ صدر تے ایدی راما وزیر اعظم ہن تے لنڈیتا نکولا پارلیمنٹ دی اسپیکر ہن۔ البانیہ دی کرنسی دا نام لیک ہے۔

البانیا یورپ دا واحد ملک ہے جیندے اچ ݙوجھی جنگِ عظیم دے دوران نازیاں (جرمنی دے ساتھی اطالیہ) دے قبضے دے باوجود یہودیاں کوں قتل نہ کیتا ڳیا۔ البانوی مسلماناں نے یہودیاں دا نہ صرف تحفظ کیتا بلکہ بیرونی یہودیاں کوں وی پناہ ݙتی۔ البانیہ واحد یورپی ملک ہے جیندے اچ ݙوجھی جنگِ عظیم دے بعد یہودیاں دی تعداد گھٹ تھیوݨ دی بجائے ودھ ڳئی۔ البانیہ دی نوے فی صد آبادی البانوی نسل نال تعلق رکھدی ہے۔ آخری مردم شماری (1930ء) دے مطابق آبادی دا ستر فی صد توں زیادہ مسلمان ہن جیندے بعد مردم شماری نی تھیوݨ ݙتی ڳئی۔ ستمبر 2019ء کوں البانیہ اچ آئے زلزلے اچ ہلاک شدگان دی تعداد 45 جبکہ زخمیاں دی تعداد 790 تھئی، تارکین وطن کیتے یورپی یونین رکن ریاستاں تک پہنچݨ دے مرکزی رستے پہلے ترکی تے یونان ہوندے ہن۔ تاہم جڋݨ کولوں انہاں ممالک نے اپݨی بارڈر سیکیورٹی سخت کیتی ہے، بہت سارے مہاجرین نے ہݨ یورپی بلاک دے غریب ترین یورپی ممالک البانیہ تے بلغاریہ دا رستہ اختیار کرݨا شروع کر ݙتے۔

## حوالے
# مارشل ٹیٹو

| مارشل ٹیٹو |
| --- |
| (سربی کرویئشائی : Јосип Броз Тито)، (سربی کرویئشائی : Josip Broz Tito)  |
|  |
|

---

 |
| مناصب |
| ناوابستہ ممالک کی تحریک کا جنرل سیکریٹری (1  )   |
| **برسر عہدہ**
1 ستمبر 1961  – 5 اکتوبر 1964  |
|  |
| معلومات شخصیت |
| پیدائشی ناں | (کرویئشائی: Josip Broz)  |
| ڄم | 7 مئی 1892ء   |
| وفات | 4 مئی 1980ء (88 سال)
لیوبلیانا   |
| وجہ وفات | عَجزِ قلب   |
| طرز وفات | طبعی موت   |
| شہریت |  مملکت یوگوسلاویہ  (1929–1943)
 اشتراکی وفاقی جمہوریہ یوگوسلاویہ  (1945–1980)  |
| رکن | سربیائی اکادمی برائے سائنس و فنون   |
| عملی زندگی |
| پیشہ | سیاست دان ،  ریاست کار ،  مزاحمتی لڑاکا ،  ماہرِ اسپرانتو ،  انقلابی   |
| پیشہ ورانہ ٻولی | سربی کروشیائی ،  جرمن ،  روسی ،  انگریزی ،  کروشیائی   |
| عسکری خدمات |
| عہدہ | سالار   |
| لڑائیاں اور جنگیں | پہلی جنگ عظیم ،  روسی خانہ جنگی ،  ہسپانوی خانہ جنگی ،  ݙوجھی جنگ عظیم   |
| اعزازات |
|  اعزاز اکتوبر انقلاب  (1977)
 آرڈر آف کارل مارکس  (1977)
 آرڈر آف کارل مارکس  (1974)
 آرڈر آف لینن   (1972)
جواہر لعل نہرو ایوارڈ  (1971)
 گرینڈ کراس آف دی لیگون آف ہانر  (1956)
 کالر آف دی آرڈر آر دی وائیٹ لائن  (1946)
 نشان یوگوسلاوی گریٹ اسٹار
 آرڈر آف دی نیل
 آرڈر آف اسٹار آف رومانیہ
جامعہ زیغرب سے پی ایچ ڈی کی اعزازی سند   |
| نامزدگیاں |
| نوبل امن انعام   (1963)  |
| دستخط |
|  |
|  | IMDB پر صفحات  |
|  |
|  |
|  |
| درستی - ترمیم   |

یوگوسلاویہ دے سیاسی لیڈر، ٻارہاں سال دی عمر وچ تعلیم ادھوری چھوڑ ݙتی تے رڑھ واہی وچ مزدوری کرݨ لڳے۔ ایندے بعد ہک ہوٹل وچ برتن دھووݨ دا کم مل ڳیا۔ ولا فوج وچ بھرتی تھی ڳئے تے ترقی کریندے کریندے سارجنٹ میجر دے عہدے تئیں پہنچ ڳئے۔ انقلاب روس توں متاثر تھی کے یوگوسلاویہ دی کمیونسٹ پارٹی وچ شامل تھی ڳئے۔ ایں بنا تے 1930ء وچ چھی سال کیتے قید تھئے۔ رہائی دے بعد سپین دی خانہ جنگی وچ جمہوریت پسنداں دے نال مل کے لڑیے۔ 1941ء وچ جرمنی نے یوگوسلاویہ تے قبضہ کر ڳھدا تاں ٹیٹو نے "قومی محاذ آزادی" دے ناں نال ہک خفیہ سیاسی جماعت قائم کیتی تے چھاپے مار فوج بݨا کے نازیاں دا مقابلہ کیتا۔ 1945ء وچ جرمنی دی شکست دے بعد یوگوسلاویہ آزاد تھیا تاں ملک وچ جمہوریت قائم کر ݙتی ڳئی تے مارشل ٹیٹو نویں حکومت دے پہلے وزیر اعظم بݨیے۔ 1953ء دے انتخابات وچ یوگوسلاویہ دے صدر منتخب تھئے۔ 1974ء وچ تاحیات صدر بݨا ݙتے ڳئے۔

## حوالہ